Ένα δημοψήφισμα για την απαγόρευση των πολιτικών και των δημοσίων υπαλλήλων από το να έχουν τραπεζικούς λογαριασμούς ή εταιρείες που εδρεύουν σε φορολογικούς παραδείσους πραγματοποιήθηκε στον Ισημερινό στις 19 Φεβρουαρίου 2017, παράλληλα με τις γενικές εκλογές. Η πρόταση εγκρίθηκε από τους ψηφοφόρους, δίνοντας διορία ενός έτους στους υπαλλήλους ώστε να μεταβιβάσουν τα περιουσιακά τους στοιχεία. Αν δεν το κάνουν, θα πρέπει να απομακρυνθούν από τις θέσεις τους.

Το ερώτημα στο ψηφοδέλτιο ήταν "συμφωνείτε ότι, για εκείνους που κατέχουν ένα αποφασισμένο από τον λαό αξίωμα ή για τους δημοσίους υπαλλήλους, θα πρέπει να υπάρχει μια απαγόρευση σχετικά με την εκμετάλλευση περιουσιακών στοιχείων ή κεφαλαίων, οποιασδήποτε φύσης, σε φορολογικούς παραδείσους;"

Ταξινόμηση των φορολογικών παραδείσων
-------------------------------------

Στο πλαίσιο της προετοιμασίας για το δημοψήφισμα, η Εσωτερική Υπηρεσία Εσόδων του Ισημερινού εξέδωσε ψήφισμα στο οποίο περιγράφονταν τα κριτήρια για τη διεθνή δικαιοδοσία ώστε να θεωρείται φορολογικός παράδεισος, δημιουργώντας δύο κατηγορίες: τα προνομιακά φορολογικά καθεστώτα και τις χαμηλές φορολογικές δικαιοδοσίες. Ως προνομιακό φορολογικό καθεστώς χαρακτηρίζεται η δικαιοδοσία της οποίας το αποτελεσματικό φορολογικό ποσοστό είναι κάτω από το 60% σε σχέση με τον εταιρικό φόρο εισοδήματος του Ισημερινού, που είναι  ποσοστό 13,2%. Μια χαμηλή φορολογική δικαιοδοσία χαρακτηρίστηκε ως ένας αποτελεσματικός φορολογικός συντελεστής κάτω από το 60% σε σχέση με το 13,2% του εταιρικού φόρου του Ισημερινού και δεν παρουσιάζει σημαντική οικονομική δραστηριότητα. Η Εφορία μπορεί να αφαιρέσει μια χώρα από τη λίστα των φορολογικών παραδείσων, αν προβεί σε μεταρρυθμίσεις της φορολογικής πολιτικής, εφόσον το επιβάλλει μια συνθήκη για την αποφυγή της διπλής φορολογίας, καθώς και την ανταλλαγή ειδικών πληροφοριών (ειδική ρήτρα), ή αν η νομοθεσία δεν περιλαμβάνει το τραπεζικό απόρρητο, τίτλων ή άλλων κανονισμών που απαγορεύουν την ανταλλαγή πληροφοριών με την Εφορία του Ισημερινού.

Μαζί με τον ορισμό αυτό, η Εφορία του Ισημερινού δημοσίευσε μια λίστα με τις χώρες που επί του παρόντος πληρούν τον ορισμό του φορολογικού παραδείσου με βάση την νομοθεσία  τους. Αυτή η λίστα περιλαμβάνει 28 χώρες στην Αμερική, στην Ωκεανία 19 και 16 στην Ευρώπη, 13 στην Ασία, 9 στην Αφρική και δύο άλλες νησιωτικές περιοχές.

|  |  |  |  |  |  |
| --- | --- | --- | --- | --- | --- |
| **Αφρική*** Ανγκόλα
* Λιβερία
* Μαυρίκιος
* Νιγηρία
* Πράσινο Ακρωτήριο
* Σεϋχέλλες
* Σουαζιλάνδη
* Τζιμπουτί
* Τυνησία
 | **Αμερική*** Αγία Ελένη
* Αγία Λουκία
* Άγιος Βικέντιος και Γρεναδίνες
* Άγιος Μαρτίνος
* Άγιος Χριστόφορος και Νέβις
* Αμερικανικές Παρθένοι Νήσοι
* Αμερικανική Σαμόα
* Ανγκουίλα
* Αντίγκουα και Μπαρμπούντα
* Αρούμπα
* Βερμούδες
* Βρετανικές Παρθένοι Νήσοι
* Γρενάδα
* Γουιάνα
* Γροιλανδία
* Δομινίκα
* Κέιμαν Νήσοι
* Νήσος Κόκος (Κόστα Ρίκα)
* Κουρασάο
* Μοντσερράτ
* Μπαρμπάντος
* Μπαχάμες
* Μπελίζ
* Μποναίρ
* Παναμάς
* Πουέρτο Ρίκο
* Σαιν Πιερ και Μικελόν
* Τερκς και Κέικος
* Τρινιντάντ και Τομπάγκο
 | **Ασία*** Ηνωμένα Αραβικά Εμιράτα
* Ιορδανία
* Κεσμ (Ιράν)
* Κουβέιτ
* Μακάου
* Λαμπουάν (Μαλαισία)
* Μαλδίβες
* Μιανμάρ
* Μπαχρέιν
* Μπρουνέι Νταρουσαλάμ
* Ομάν
* Σρι Λάνκα
* Υεμένη
 | **Ευρώπη*** Αγγλονορμανδικές Νήσοι
* Άγιος Μαρίνος
* Αζόρες (Πορτογαλία)
* Αλβανία
* Ανδόρρα
* Γιβραλτάρ
* Ελεύθερη Ζώνη Οστράβα (Τσεχία)
* Καμπιόνε ντ' Ιτάλια (Ιταλία)
* Κύπρος
* Λίχτενσταϊν
* Λουξεμβούργο
* Μαδέιρα (Πορτογαλία)
* Μάλτα
* Νήσος του Μαν
* Μονακό
* Σφάλμπαρντ (Νορβηγία)
* Τριέστε (Ιταλία)
 | **Ωκεανία*** Βανουάτου
* Γαλλική Πολυνησία
* Γκουάμ
* Κιριμπάτι
* Κουκ Νήσοι
* Μάρσαλ Νήσοι
* Ναουρού
* Νήσος των Χριστουγέννων
* Νίουε
* Νήσος Νόρφοκ (Αυστραλία)
* Παλάου
* Πίτκαιρν Νήσοι
* Σαμόα
* Σολομώντα Νήσοι
* Τοκελάου
* Τόνγκα
* Τουβαλού
 | **Λοιπές*** Νήσος Αναλήψεως
* Τριστάν ντα Κούνια
 |

Εκστρατεία
----------

Ο απερχόμενος Πρόεδρος Ραφαέλ Κορέα δήλωσε ότι θα έκανε εκστρατεία υπέρ της πρότασης, έχοντας προηγουμένως δηλώσει ότι το ζήτημα των φορολογικών παραδείσων ήταν ένα από τα μεγαλύτερα για τη δημοκρατία.

Αποτελέσματα
------------

| Επιλογή | Ψήφοι | % |
| --- | --- | --- |
| Ναι | 5.030.579 | 55,12 |
| Όχι | 4.096.559 | 44,88 |
| Άκυρα/λευκά ψηφοδέλτια | 1.336.496 | – |
| **Συνολικά** | **10.472.302** | **100** |
| Εγγεγραμμένοι ψηφοφόροι/προσέλευση | 12.816.698 | 81,64 |
| Πηγή: CNE Αρχειοθετήθηκε 2020-09-25 στο Wayback Machine. |

Αναφορές
--------

1. ↑  Referendum on tax havens will be conducted in the elections of 2017 Αρχειοθετήθηκε 2016-11-23 στο Wayback Machine. Ecuador Times, 22-11-2016
2. ↑  Ecuadorian IRS issues resolution with new list of tax haven jurisdictions Αρχειοθετήθηκε 2017-02-23 στο Wayback Machine. EY, 9-2-2015
3. 1 2 3 4 5 6 7 8 9  Υπερπόντιο έδαφος του Ηνωμένου Βασιλείου.
4. 1 2 3  Τμήμα του Βασιλείου των Κάτω Χωρών.
5. 1 2  Μη ενσωματωμένο έδαφος των ΗΠΑ.
6. 1 2  Υπερπόντια συνεπικράτεια της Γαλλίας.
7. 1 2  Εξαρτημένη κτήση του Ηνωμένου Βασιλείου.
8. 1 2  Σε ελεύθερη σύνδεση με τη Νέα Ζηλανδία.
9. ↑  Αυστραλιανή εξαρτημένη κτήση.
10. ↑  Σε ελεύθερη σύνδεση με τις ΗΠΑ.
11. ↑  Σε ελεύθερη σύνδεση με τη Νέα Ζηλανδία.
12. ↑  Ecuador to Hold Referendum on Tax Havens Telesur, 23 November 2016
13. ↑  President Correa: tax havens are one of the biggest problems in our democracies Andes, 29 July 2016